படகுப் பயணத்தில், கரையில் இருந்து புறப்பட்டு, குறிப்பிட்டதொலைவுக்குச் சென்றார்கள். பயண வழிகாட்டி, கடலில் இருந்த தெரிந்த மும்பை நகரின் தோற்றத்தைப் பற்றிய விளக்கங்களை அளித்துக் கொண்டே வந்தார். எப்படி சென்னை மெரினா கடலில் ஒரு படகில் ஏறிச் சற்று உள்ளே சென்றால் வடக்கே எண்ணூரில் இருந்து, தெற்கே பாலவாக்கம் வரையிலும் பார்க்க முடியுமோ, அப்படி மும்பை நகரின் வடக்கு தெற்காக அமைந்து உள்ள கட்டடங்களைப் பார்க்க முடிகின்றது. வட பகுதியில், இந்தியக் கடற்படையின் அதிநவீன போர்க்கப்பல்கள் அணிவகுத்து நிற்கின்றன. அந்தப் பகுதியைப் படம் பிடிக்கக் கூடாது என்றார் வழிகாட்டி. படம் எடுத்தால், கடற்படையினர் கேமராவைப் பிடுங்கிக் கொள்வார்கள் என்றார்.